
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


16 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2808 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αντικατάσταση της 107370/Β7 υπουργικής από¬ 
φασης (ΦΕΚ 1956/τ.Β /Ί 8.7.2014) που αφορά 
στο Πρόγραμμα Μεταπτυχιακών Σπουδών του 
Τμήματος Κοινωνικής Ανθρωπολογίας του Πα¬ 
νεπιστημίου με τίτλο «Κοινωνική και Πολιτισμική 
Ανθρωπολογία». 

2 Καθορισμός εσωτερικού κανονισμού της κλινικής 
με τίτλο: «Α' Κλινική Δερματικών και Αφροδισίων 
Νοσημάτων» του Τομέα Παθολογίας του Τμήμα¬ 
τος Ιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκης. 


ΑΠΟΦΑΣΕΙΣ 

Αριθμ. απόφ. 51 (1) 

Αντικατάσταση της 107370/Β7 υπουργικής από¬ 
φασης (ΦΕΚ 1956/τ.Β'/18.7.2014) που αφορά στο 
Πρόγραμμα Μεταπτυχιακών Σπουδών του Τμή¬ 
ματος Κοινωνικής Ανθρωπολογίας του Πανεπι¬ 
στημίου με τίτλο «Κοινωνική και Πολιτισμική Αν¬ 
θρωπολογία». 

Η ΣΥΓΚΛΗΤΟΣ ΤΟΥ ΠΑΝΤΕΙΟΥ 
ΠΑΝΕΠΙΣΤΗΜΙΟΥ ΟΙΚΟΝΟΜΙΚΩΝ 
ΚΑΙ ΠΟΛΙΤΙΚΩΝ ΕΠΙΣΤΗΜΩΝ 
(συνεδρίαση την 1-6-2018) 

Αφού έλαβε υπόψη: 

1. Τις διατάξεις των άρθρων: 30 - 37 και 44 - 45 του 
Κεφ. ΣΤ' «Δεύτερος και Τρίτος κύκλος Σπουδών» και 85 
«Τελικές και μεταβατικές διατάξεις Κεφαλαίου ΣΤ'» του 
ν. 4485/2017 «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες διατά¬ 
ξεις» (ΦΕΚ Α' 114). 

2. Τις διατάξεις του άρθρου 19 του ν. 4521/2018 (ΦΕΚ 
Α' 38). 

3. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

4. Τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνο¬ 


ποίηση των ανωτάτων εκπαιδευτικών ιδρυμάτων» (ΦΕΚ 
Α' 195), όπως τροποποιήθηκαν και ισχύουν. 

5. Τις διατάξεις του ν. 3374/2005 (ΦΕΚΑ' 189) «Διασφά¬ 
λιση της ποιότητας στην ανώτατη εκπαίδευση. Σύστημα 
μεταφοράς και συσσώρευσης πιστωτικών μονάδων - 
Παράρτημα διπλώματος», όπως τροποποιήθηκαν και 
ισχύουν. 

6. Την αριθμ. υπουργική απόφαση 216772/Ζ1 (ΦΕΚ 
Β' 4334) «Τρόπος κατάρτισης του αναλυτικού προϋπο¬ 
λογισμού λειτουργίας και την έκθεση βιωσιμότητας των 
Προγραμμάτων Μεταπτυχιακών Σπουδών». 

7. Τις αριθμ. εγκυκλίους του Υπουργείου Παιδείας, 
Έρευνας και θρησκευμάτων: 163204/Ζ 1/29.9.2017 
«Εφαρμογή των διατάξεων του ν. 4485/2017 (Α'/114) 
για θέματα μεταπτυχιακών σπουδών και εκπόνησης 
διδακτορικών διατριβών - Λοιπά θέματα», 26407/ 
Ζ1/15.2.2018 «Ίδρυση - Επανίδρυση ΠΜΣ σε εφαρμο¬ 
γή των διατάξεων του ν.4485/2017 (114 Α')», 45070/ 
Ζ1 /19.3.2018 «Κοινοποίηση διατάξεων του ν. 4521/2018 
(Α' 38) "Ιδρυση Πανεπιστημίου Δυτικής Αττικής και άλ¬ 
λες διατάξεις - Αποστολή ενδεικτικού υποδείγματος 
συνοδευτικών εγγράφων της παρ. 3 του άρθρου 32 του 
ν.4485/2017». 

8. Το αριθμ. 350/27.1.2014 έγγραφο της ΑΔΙΠ από το 
οποίο προκύπτει ότι έχει ολοκληρωθεί η εξωτερική αξι¬ 
ολόγηση του Τμήματος Κοινωνικής Ανθρωπολογίας του 
Πανεπιστημίου. 

9. Την αριθμ. 107370/Β7 υπουργική απόφαση (ΦΕΚ 
1956/τ.Β'/18.7.2014) που αφορά στο Πρόγραμμα Με¬ 
ταπτυχιακών Σπουδών του Τμήματος Κοινωνικής Αν¬ 
θρωπολογίας της Σχολής Κοινωνικών Επιστημών του 
Πανεπιστημίου με τίτλο «Κοινωνική και Πολιτισμική 
Ανθρωπολογία». 

10. Το απόσπασμα πρακτικών της Συνέλευσης του 
Τμήματος Κοινωνικής Ανθρωπολογίας της Σχολής Κοι¬ 
νωνικών Επιστημών (συνεδρίαση 25-4-2018) σχετικά 
με την επανίδρυση του Προγράμματος Μεταπτυχιακών 
Σπουδών «Κοινωνική και Πολιτισμική Ανθρωπολογία» 
του Τμήματος. 

11. Την εισήγηση της Επιτροπής Μεταπτυχιακών Σπου¬ 
δών του Πανεπιστημίου. 

12. Το ότι το Πρόγραμμα Μεταπτυχιακών Σπουδών θα 
λειτουργήσει χωρίς τέλη φοίτησης, σύμφωνα με τις δια- 
τάξειςτου άρθρου 35 παρ. 1,3 και 5 του ν. 4485/2017 και 

13. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζει: 

Την αντικατάσταση της αριθμ. 107370/Β7 υπουργι¬ 
κής απόφασης (ΦΕΚ 1956/τ.Β'/18.7.2014) που αφορά 
στο Πρόγραμμα Μεταπτυχιακών Σπουδών του Τμήμα¬ 
τος Κοινωνικής Ανθρωπολογίας του Πανεπιστημίου με 
τίτλο «Κοινωνική και Πολιτισμική Ανθρωπολογία», ως 
ακολούθως: 

Άρθρο 1 

Ο τίτλος, το γνωστικό αντικείμενο 

και ο σκοπός του ΠΜΣ 

Ο τίτλος του ΠΜΣ είναι: «Κοινωνική και Πολιτισμική 
Ανθρωπολογία». 

Το ΠΜΣ του Τμήματος Κοινωνικής Ανθρωπολογίας έχει 
ως αντικείμενο τη μελέτη των σύγχρονων κοινωνικών 
φαινομένων και πολιτισμικών διαδικασιών από τη σκο¬ 
πιά της Κοινωνικής και Πολιτισμικής Ανθρωπολογίας. 
Σκοπός του Προγράμματος είναι η προαγωγή της έρευ¬ 
νας στον ευρύτερο χώρο των Κοινωνικών Επιστημών 
μέσα από την εμβάθυνση στις αναλυτικές έννοιες και 
τα μεθοδολογικά εργαλεία της Κοινωνικής Ανθρωπο¬ 
λογίας και, συνακόλουθα, η δημιουργία εξειδικευμένων 
ανθρωπολόγων, επιστημόνων και ερευνητών/τριών, οι 
οποίοι/ες να είναι σε θέση να αναλύουν και να ερμη¬ 
νεύουν καίρια φαινόμενα που απασχολούν σήμερα την 
ελληνική και άλλες κοινωνίες. Παράλληλος στόχος του 
ΠΜΣ είναι η εξοικείωση και η τριβή των φοιτητών/τριων 
με διεπιστημονικές προσεγγίσεις επίμαχων θεμάτων και 
σύνθετων προβληματικών όπου διασταυρώνονται γόνι¬ 
μα η οπτική της Ανθρωπολογίας με αυτές που αντλού¬ 
νται από συγγενή επιστημονικά πεδία από τον χώρο των 
Κοινωνικών Επιστημών. 

Άρθρο 2 

Κατηγορίες και αριθμός εισακτέων 

Στο Π.Μ.Σ. γίνονται δεκτοί κάτοχοι τίτλου του πρώτου 
κύκλου σπουδών Τμημάτων Ανθρωπιστικών, Κοινωνι¬ 
κών και Θετικών Επιστημών Πανεπιστημίων της ημε¬ 
δαπής ή ομοταγών Ιδρυμάτων της αλλοδαπής, καθώς 
και πτυχιούχοιΤεχνολογικών Εκπαιδευτικών Ιδρυμάτων 
όλων των ειδικοτήτων. 

Ο αριθμός των εισακτέων κατ'έτος ορίζεται σε είκοσι 
(20) μεταπτυχιακούς φοιτητές/τριες, κατ'ανώτατο όριο. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Δίπλωμα Μεταπτυχιακών Σπουδών 
(ΔΜΣ.) με τίτλο «Κοινωνική και Πολιτισμική Ανθρωπο¬ 
λογία». 

Άρθρο 4 

Χρονική Διάρκεια 

Η χρονική διάρκεια για την απονομή του Διπλώματος 
Μεταπτυχιακών Σπουδών (ΔΜΣ) ορίζεται σε τέσσερα 
(4) εξάμηνα, στα οποία περιλαμβάνεται η εκπόνηση της 
Διπλωματικής Εργασίας. 


Άρθρο 5 

Πρόγραμμα Μαθημάτων 

Το σύνολο των Πιστωτικών Μονάδων (ΕυΐΌρθθη ΟθάιΙ 
ΤΓ9Π5ίθΓ 5γ5ΐθΐπ - Ε(ΙΤ5) που απαιτούνται για την από¬ 
κτηση του ΔΜΣ ανέρχονται σε εκατόν είκοσι (120). Κάθε 
εξαμηνιαίο μάθημα (εκτός από το Σεμινάριο του Α' εξα¬ 
μήνου) αντιστοιχεί σε 10 πιστωτικές μονάδες (Ε(ΙΤ5) και η 
Διπλωματική Εργασία σε 30 πιστωτικές μονάδες (Ε(ΙΤ5). 


Α' ΕζΑΜΗΝΟ Μαθήματα 

ΕΈΤ5 

Σεμινάριο:Βιβλιογραφικήέρευνα-συγγραφή- 
δημοσίευση: μέθοδοι, τεχνικές και πρότυπα 
στο ακαδημαϊκό περιβάλλον 


Ανθρωπολογία της Εξουσίας και του Κράτους 

10 

Ζητήματα Ιστοριογραφίας: ιδεολογικές χρή¬ 
σεις και κριτικές προσεγγίσεις του παρελθό¬ 
ντος 

10 

Πολιτισμός και Οικονομία: κλασσικές και σύγ¬ 
χρονες θεωρήσεις του καπιταλισμού 

10 

Συγγένεια, Βιοτεχνολογίες και Πολιτικές Ανα¬ 
παραγωγής 

10 

Συμβολικά Συστήματα και Θρησκευτικά Κινή¬ 
ματα: ανθρωπολογικές προσεγγίσεις 

10 

Β' ΕΞΑΜΗΝΟ Μαθήματα 

ΕΈΤ5 

Ανθρωπολογία της Εργασίας: μορφές παρα¬ 
γωγής και υπερεθνικές εργολαβίες 

10 

Έγκλημα, παγκοσμιοποίηση και διαπολιτικός 
διάλογος 

10 

Εθνογραφία της Ελλάδας και της Μεσογείου 

10 

Πόλεις, Χώρος και Εξουσία 

10 

Πολιτική των ταυτοτήτων: εθνικισμός, μειο¬ 
νότητες, πολυπολιτισμικότητα 

10 

Γ' ΕΞΑΜΗΝΟ Μαθήματα 

ΕΈΤ5 

Ανθρωπολογία της Μετανάστευσης και των 
Προσφυγικών Μετακινήσεων 

10 

Ανθρωπολογία του Σαμανισμού: πολιτικές και 
θεραπευτικές διαστάσεις 

10 

Ανθρωπολογικές προσεγγίσεις και πειραμα¬ 
τισμοί με την ύλη και τα πράγματα 

10 

Βιοπολιτική και Φύλο: Θεωρίες για το υποκεί¬ 
μενο και την εξουσία 

10 

Κριτική Θεωρία Δικαιωμάτων 

10 

Δ' ΕΞΑΜΗΝΟ 

ΕΈΤ5 

Διπλωματική Εργασία 

30 


Άρθρο 6 

Η ανάθεση μαθημάτων και σεμιναρίων 
Ι.Τα μαθήματα και σεμινάρια του ΠΜΣ ανατίθενται 
κατ'αρχήν σε: α) διδάσκοντες τουΤμήματος Κοινωνικής 
Ανθρωπολογίας, μέλη ΔΕΠ, ΕΔΙΠ και ΕΤΕΠ, β) αφυπηρε- 
τήσαντα μέλη ΔΕΠ του Τμήματος, γ) διδάσκοντες σύμ- 

φωνα με το π.δ. 407/1980, δ) διδάσκοντες σύμφωνα με 
το άρθρο 29 παρ. 7 του 4009/2011. 

2. Με απόφαση της Συνέλευσης του Τμήματος, η οποία 
λαμβάνεται ύστερα από εισήγηση του Διευθυντή του 
ΠΜΣ, καλούνται από την ημεδαπή ή την αλλοδαπή, ως 
επισκέπτες, καταξιωμένοι επιστήμονες που έχουν θέση ή 
προσόντα καθηγητή ή ερευνητή σε Ερευνητικό Κέντρο ή 
επιστήμονες αναγνωρισμένου κύρους με εξειδικευμένες 
γνώσεις ή σχετική εμπειρία στο γνωστικό αντικείμενο 
του ΠΜΣ για την κάλυψη των εκπαιδευτικών του ανα¬ 
γκών χωρίς αμοιβή. 

3. Η Συνέλευση του Τμήματος αξιολογεί τις ανάγκες 
του ΠΜΣ σε διδακτικό προσωπικό και, εφόσον κρίνει 
τεκμηριωμένα ότι οι ανωτέρω τέσσερις κατηγορίες δι¬ 
δασκόντων του Τμήματος (βλ. παρ. 1) δεν επαρκούν, 
αποφασίζει την ανάθεση διδακτικού έργου με αιτιολο¬ 
γημένη απόφασή της σε: α) μέλη ΔΕΠ άλλωνΤμημάτων 
του Παντείου ή άλλου Πανεπιστημίου, β) σε ερευνητές 
από αναγνωρισμένα Ερευνητικά Κέντρα (σύμφωνα με 
το ν.4310/2014, άρθρο 13Α, όπως ισχύει). 

Άρθρο 7 

Γλώσσα Διδασκαλίας και εκπόνησης 

Διπλωματικών Εργασιών 

Η γλώσσα διδασκαλίας του ΠΜΣ «Κοινωνική και Πο¬ 
λιτισμική Ανθρωπολογία» και η γλώσσα συγγραφής 
των Διπλωματικών Εργασιών (ΔΕ) είναι, κατά κανόνα, η 
ελληνική. Επιτρέπεται η διοργάνωση διαλέξεων καθώς 
και η συγγραφή Διπλωματικής Εργασίας στην αγγλική, 
γαλλική ή γερμανική. 

Άρθρο 8 

Υλικοτεχνική Υποδομή 

Το Τμήμα Κοινωνικής Ανθρωπολογίας διαθέτει την 
απαραίτητη υλικοτεχνική υποδομή (σύγχρονες αίθουσες 
διδασκαλίας, Βιβλιοθήκη με αυτοματοποιημένο σύστη¬ 
μα λειτουργίας, ηλεκτρονική πληροφοριακή υπηρεσία, 
παροχή προηγμένων τηλεματικών υπηρεσιών, φωτο¬ 
αντιγραφικά μηχανήματα, Εργαστήριο Η/Υ και λοιπά 
μέσα) για την υποστήριξη της λειτουργίας του Π.Μ.Σ. 
και την κάλυψη των αναγκών του. 

Άρθρο 9 

Διάρκεια λειτουργίας 

Το Π.Μ.Σ. θα λειτουργήσει μέχρι το ακαδημαϊκό έτος 
2027-2028, εφόσον πληροί τα κριτήρια της εσωτερικής 
και εξωτερικής αξιολόγησης, σύμφωνα με το άρθρο 32 
παρ. 8 και το άρθρο 44 παρ. 6 του ν. 4485/2017, όπως 
ισχύει. 

Άρθρο 10 

Κόστος Άειτουργίας 

Το ΠΜΣ παρέχεται δωρεών, δεν προβλέπεται η κατα¬ 
βολή διδάκτρων ή τελών. 

Τ ο κόστος λειτουργίας του θα καλυφθεί από: τον προϋ¬ 
πολογισμό του Παντείου Πανεπιστημίου Κοινωνικών και 
Πολιτικών Επιστημών, τον προϋπολογισμό του Υπουρ¬ 
γείου Παιδείας, Έρευνας και Θρησκευμάτων (ΥΠΕΘ), δω¬ 
ρεές, παροχές, κληροδοτήματα και κάθε είδους χορηγίες 


φορέων του δημόσιου τομέα, πόρους από ερευνητικά 
προγράμματα, πόρους από προγράμματα της Ευρωπα¬ 
ϊκής Ένωσης ή άλλων Διεθνών Οργανισμών, μέρος των 
εσόδων του Ειδικού Άογαριασμού Κονδυλίων Έρευνας 
(ΕΆΚΕ), κάθε άλλη νόμιμη αιτία. 


Το ετήσιο κόστος λειτουργίας του ΠΜΣ, που αφορά 
στις λειτουργικές δαπάνες ανέρχεται στο ποσό των 
9.000,00€ και αναλύεται σε κατηγορίες δαπανών ως εξής: 


Κατηγορία δαπάνης 

Κόστος σε € 

Δαπάνες εξοπλισμού και δαπάνες λο¬ 
γισμικού 

2.500 

Δαπάνες χορήγησης υποτροφιών σε 
μεταπτυχιακούς φοιτητές 

1.000 

Δαπάνες αναλωσίμων 

1.000 

Δαπάνες μετακινήσεων διδασκόντων 
του Π.Μ.Σ. 

1.000 

Δαπάνες μετακινήσεων των φοιτητών 
για εκπαιδευτικούς σκοπούς 

1.000 

Λοιπές δαπάνες, όπως ιδίως έξοδα δη- 
μοσιότητας-προβολής, αγοράς εκπαι¬ 
δευτικού υλικού, οργάνωσης συνεδρί¬ 
ου, δαπάνες εργασιών πεδίου 

2.500 

Σύνολο 

9.000 


Άρθρο 11 

Μεταβατικές διατάξεις 

Οι εισαχθέντες μεταπτυχιακοί φοιτητές/τριες μέχρι και 
το ακαδημαϊκό έτος 2016-2017 θα ολοκληρώσουν τις 
σπουδές τους, σύμφωνα με τις διατάξεις της προηγού¬ 
μενης Υ.Α. (αριθμ. 107370/Β7, ΦΕΚ 1956/τ.Β'/18.7.2014). 

Όσα θέματα δεν ρυθμίζονται στην παρούσα απόφαση, 
ρυθμίζονται από τον Κανονισμό Μεταπτυχιακών Σπου¬ 
δών και τον Οδηγό Σπουδών, καθώς και από τα αρμόδια 
όργανα, σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2018 
Η Πρύτανης 
ΙΣΜΗΝΗ ΚΡΙΑΡΗ 


Αριθμ. 23994 π.έ (2) 

Καθορισμός εσωτερικού κανονισμού της κλινι¬ 
κής με τίτλο: «Α' Κλινική Δερματικών και Αφρο¬ 
δισίων Νοσημάτων» του Τομέα Παθολογίας του 
Τ μήματος Ιατρικής της Σχολής Επιστημών Υγείας 
του Αριστοτελείου Πανεπιστημίου Θεσσαλονίκης. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις: 

α) του άρθρου 60 του ν. 4386/2016 (ΦΕΚ 83/τΑ7 
11 -5-2016) «Ρυθμίσεις για την έρευνα και άλλες διατά- 

ξεις», με το οποίο αντικαταστάθηκε το άρθρο 96 του 
ν. 4310/2014 (258/τ.Α'/8-12-2014) «Έρευνα,Τεχνολογική 
Ανάπτυξη και Καινοτομία και άλλες διατάξεις». 

β)Του άρθρου 90του Κώδικα Νομοθεσίαςγιατην Κυ¬ 
βέρνηση και τα κυβερνητικά όργανα, ο οποίος κυρώθη¬ 
κε με το άρθρο πρώτο του π.δ. 63/2005 (ΦΕΚ 98/τ.Α7 
22-4-2005). 

2. Την με αριθμό 119647/Ζ1 /20-7-2016 εγκύκλιο «Δια¬ 
δικασία ίδρυσης, μετονομασίας κλ.π. Εργαστηρίων, Κλι¬ 
νικών, Μουσείων και λοιπών μονάδων και μετονομασίας 
κ.λπ. των εσωτερικών κανονισμών αυτών» του Υπουρ¬ 
γείου Παιδείας, Έρευνας και Θρησκευμάτων. 

3. Τη σύμφωνη γνώμη της Συνέλευσης του Τμήματος 
Ιατρικής της Σχολής Επιστημών Υγείας του Αριστοτε- 
λείου Πανεπιστημίου Θεσσαλονίκης (συνεδρίαση με 
αριθμό 12/4-4-2017). 

4. Τη σύμφωνη γνώμη της Κοσμητείας της Σχολής 
Επιστημών Υγείας του Αριστοτελείου Πανεπιστημίου 
Θεσσαλονίκης (συνεδρίαση με αριθμό 55/16-5-2017). 

5. Τις αποφάσεις της Συγκλήτου του Αριστοτελείου 
Πανεπιστημίου Θεσσαλονίκης σχετικά με: 

5.1. Τον ορισμό Επιτροπής για την ίδρυση και λει¬ 
τουργία εργαστηρίων-κλινικών στο Αριστοτελείο Πα¬ 
νεπιστήμιο Θεσσαλονίκης (συνεδρίαση με αριθμό 2911/ 
24-6-2015) και 

5.2. Την έγκριση της εισήγησης της παραπάνω Επι¬ 
τροπής για τη θέσπιση βασικών αρχών για την ίδρυση, 
δομή, οργάνωση και λειτουργία εργαστηρίων στο Αρι- 
στοτελείο Πανεπιστήμιο Θεσσαλονίκης (συνεδρίαση με 
αριθμό 2913/23-7-2015). 

6. Τη θετική εισήγηση της Επιτροπής για την ίδρυση 
και λειτουργία εργαστηρίων-κλινικών στο Αριστοτελείο 
Πανεπιστήμιο Θεσσαλονίκης (συνεδρίαση με αριθμό 11 / 
24-7-2017) για τον καθορισμό του εσωτερικού κανονι¬ 
σμού της Α' Κλινικής Δερματικών και Αφροδισίων Νο- 
σημάτωντουΤομέα ΠαθολογίαςτουΤμήματος Ιατρικής 
της Σχολής Επιστημών Υγείας του Αριστοτελείου Πανε¬ 
πιστημίου Θεσσαλονίκης. 

7. Τις αποφάσεις της Συγκλήτου του Αριστοτελείου 
Πανεπιστημίου Θεσσαλονίκης (συνεδριάσεις με αριθμό 
2945/25-7-2017 και 2947/19-9-2017) για τον καθορισμό 
του εσωτερικού κανονισμού της Α’ Κλινικής Δερματικών 
και Αφροδισίων Νοσημάτων του Τομέα Παθολογίας της 
Σχολής Επιστημών Υγείας του Αριστοτελείου Πανεπιστη¬ 
μίου Θεσσαλονίκης. 

8. Το γεγονός ότι ο καθορισμός εσωτερικού κανονι¬ 
σμού της «Α' Κλινικής Δερματικών και Αφροδισίων Νοση¬ 
μάτων» δεν θα βαρύνει τον προϋπολογισμό του Αριστο- 
τελείου Πανεπιστημίου Θεσσαλονίκης, αποφασίζουμε: 

Τον καθορισμό του εσωτερικού κανονισμού της Α' 
Κλινικής Δερματικών και Αφροδισίων Νοσημάτων του 
Τομέα Παθολογίας του Τμήματος Ιατρικής της Σχολής 
Επιστημών Υγείας του Αριστοτελείου Πανεπιστημίου 
Θεσσαλονίκης 

Άρθρο 1 

Γνωστικό Αντικείμενο 

Η Α' Κλινική Δερματικών και Αφροδισίων Νοσημάτων 
τουΤομέα ΠαθολογίαςτουΤμήματος Ιατρικής,τηςΣχο- 


λής Επιστημών Υγείας, του Αριστοτελείου Πανεπιστη¬ 
μίου Θεσσαλονίκης, ιδρύθηκε με την κοινή υπουργική 
απόφαση με αριθμό Α3β/4407/5-3-1986 (ΦΕΚ 142/τ.Β7 
2-4-1986) με έδρα το Νοσοκομείο Δερματικών και Αφρο¬ 
δισίων Νοσημάτων Θεσσαλονίκης με τον τίτλο «Δερ- 
ματολογική Κλινική». Η εν λόγω κλινική με την κοινή 
υπουργική απόφαση με αριθμό 46058α/Β1/3-7-2003 
(ΦΕΚ 901/τ.Β /3-7-2003) μετονομάστηκε σε Α' Κλινική 
Δερματικών και Αφροδισίων Νοσημάτων. 

Η Κλινική εξυπηρετεί διδακτικές, ερευνητικές, κλινικές 
και νοσηλευτικές ανάγκες στο γνωστικό αντικείμενο της 
Δερματολογίας και Αφροδισιολογίας. 

Τμήματα που λειτουργούν εντός της Κλινικής υπό την 
ενιαία Διεύθυνση του Διευθυντού της Κλινικής. 

Η Κλινική συγκροτείται από τα ακόλουθα Τμήματα, 
Μονάδες και Εργαστήρια: 

α) Μονάδα παροχής υπηρεσιών σε εξωτερικούς ασθε¬ 
νείς, στην οποία λειτουργούν γενικά και ειδικά εξωτε¬ 
ρικά ιατρεία. Στα γενικά εξωτερικά ιατρεία εξετάζονται 
ασθενείς με όλες τις παθήσεις του δέρματος, των βλεν¬ 
νογόνων καιτωνγεννητικών οργάνων.Τα ειδικά ιατρεία 
εξωτερικά ιατρεία ασχολούνται με τη διάγνωση και τη 
θεραπεία: αυτοάνοσων νοσημάτων, ψωρίασης, παιδο- 
δερματολογίας, παθήσεων των ονύχων, παθήσεων των 
τριχών, σπίλων και μελανώματος, μελαγχρωματικών αλ¬ 
λοιώσεων του δέρματος, εξέτασης ασθενών με σκουρό¬ 
χρωμο δέρμα, κ.α. 

β) Μονάδα παροχής υπηρεσιών σε εσωτερικούς ασθε¬ 
νείς (Θάλαμοι ασθενών). 

γ) Μονάδα ημερήσιας νοσηλείας. Στη μονάδα αυτή 
αντιμετωπίζονται ασθενείς στους οποίους είναι απα¬ 
ραίτητη η χορήγηση ειδικών ενδοφλεβίων και άλλων 
επεμβατικών θεραπειών, ασθενείς με χρόνια έλκη, καθώς 
και ορισμένα έκτακτα περιστατικά. 

δ) Μονάδα επεμβατικής δερματολογίας. Η μονάδα 
αυτή περιλαμβάνει τμήματα δερματοχειρουργικών 
επεμβάσεων, κρυοχειρουργικής, αποξέσεων (πήλινγκ), 
λέιζερ και αντιμετώπισης της υπεριδρωσίας, πλαστικής 
χειρουργικής, κ.α. 

ε) Μονάδα Δερματοσκόπησης, Μελανινοκυτταρικών 
σπίλων, μελανώματος, και δερματικών όγκων. Η μονάδα 
αυτή ασχολείται με την διάγνωση διαφόρων όγκων του 
δέρματος. 

στ) Μονάδα Κλινικής Ογκολογίας. Η μονάδα αυτή 
ασχολείται με την έρευνα και την αντιμετώπιση διαφό¬ 
ρων όγκων του δέρματος και λεμφωμάτων. 

ζ) Μονάδα σεξουαλικώς μεταδιδομένων νοσημάτων 
και Ηΐν λοίμωξης. 

η) Μονάδα φωτοχημειοθεραπείας και φωτοδυναμικής 
θεραπείας παθήσεων του δέρματος. 

θ) Μονάδα αλλεργικών παθήσεων του δέρματος και 
επαγγελματικών δερματοπαθειών. Η μονάδα αυτή έχει 
οργανωθεί ώστε να αποτελεί κέντρο αναφοράς επαγγελ¬ 
ματικών δερματοπαθειών Βόρειας Ελλάδας. 

ι) Μονάδα φυσιολογίας δέρματος και παθήσεων τρι¬ 
χών και ονύχων. Η μονάδα αυτή έχει ως αντικείμενο την 
καταγραφή λειτουργιών του δέρματος που αφορούν σε 
φυσιολογικές ή μη παραμέτρους, καθώς και τις παθοφυ- 
σιολογικές λειτουργίες και την αντιμετώπιση της γήραν- 

σης του δέρματος. Επίσης, στη μονάδα αυτή ερευνώνται 
οι παθήσεις των τριχών και των ονύχων και αντιμετωπί¬ 
ζονται ασθενείς που πάσχουν από αυτές. 

ια) Μονάδα έρευνας, εξέτασης και αντιμετώπισης 
εθνοτικών δερματοπαθειών. Στη μονάδα αυτή μελετιό¬ 
νται και αντιμετωπίζονται οι παθήσεις εκείνες του δέρ¬ 
ματος και των βλεννογόνων, οι οποίες εμφανίζονται στο 
δέρμα ασθενών άλλων, πλην της λευκής, φυλών. 

ιβ) Μονάδα Μυκητολογίας δέρματος και των εξαρτη¬ 
μάτων του. Στη μονάδα αυτή γίνονται άμεσες εξετάσεις 
και καλλιέργειες λεπίων δέρματος, επιχρίσματος βλεν¬ 
νογόνων, ρινισμάτων ονύχων και τριχών, προκειμένου 
να διαγνωσθούν οι μυκητιάσεις και να ταυτοποιηθούν 
οι αντίστοιχοι μύκητες. 

ιγ) Μονάδα Ιστοπαθολογίαςτου δέρματος. Στη μονάδα 
αυτή γίνονται ιστολογικοί και ανοσοϊστοχημικοί έλεγχοι 
τεμαχίων δέρματος, τα οποία λαμβάνονται με βιοψία. 

ιδ) Μονάδα Ανοσολογίας δέρματος, όπου εφαρμόζε¬ 
ται η μέθοδοςτου αμέσου ανοσοφθορισμού σε βιοψίες 
δέρματος και του εμμέσου σε ορούς ασθενών. Επίσης 
εφαρμόζονται τεχνικές ΕΕΙ5Α, \Λ/θ5ϊθιύι Βίοι, και άλλες 
ανοσολογικές τεχνικές. 

ιε) Μονάδα Δερματολογίας Παίδων και Σπανίων Πα¬ 
θήσεων δέρματος 
ιστ) Μονάδα μοριακής βιολογίας 
ιζ) Μονάδα Βιοπαθολογίας 

ιη) Μονάδα Τηλεδερματολογίας και νέων τεχνολογιών 
στη δερματολογία. 

Τις Μονάδες αυτές υποστηρίζει η λειτουργία των ακό¬ 
λουθων εργαστηρίων: 

1) Παθολογοανατομίας και Ιστοπαθολογίας δέρματος 

2) Ανοσολογίας δέρματος 

3) Μυκητολογίας δέρματος και εξαρτημάτων του 

4) Διάγνωσης μελαγχρωματικών και άλλων αλλοιώσε¬ 
ων του δέρματος με τη μέθοδο της δερματοσκόπησης 

5) Φωτοβιολογίας, φωτοχημειοθεραπείας και φωτο¬ 
δυναμικής θεραπείας 

6) Επιδερμιδικών και Δερματικών δοκιμασιών και κέ¬ 
ντρο αναφοράς επαγγελματικών δερματοπαθειών 

7) Βιοπαθολογίας 

8) Φυσιολογίας δέρματος και τηλεδερματολογίας 

9) Μοριακής Βιολογίας 

Οι Μονάδες και τα Εργαστήρια της Α' Κλινικής Δερματι¬ 
κών και Αφροδισίων Νοσημάτων του Αριστοτελείου Πα¬ 
νεπιστημίου Θεσσαλονίκης δεν είναι ανεξάρτητα, αλλά 
επιβλέπονται από υπευθύνους ιατρούς, οι οποίοι είναι 
μέλη Δ.Ε.Π. της Κλινικής και ορίζονται από τον Διευθυντή 
της Κλινικής. Οι Μονάδες και τα Εργαστήρια λειτουργούν 
υπό την εποπτεία του Διευθυντή της Κλινικής. 

Άρθρο 2 

Εσωτερικός Κανονισμός 

Ο Εσωτερικός Κανονισμός της Κλινικής καθορίζεται 
με τα επόμενα άρθρα. 

Άρθρο 3 

Αποστολή-Σκοπός-Τομείς 

Δραστηριότητας 

1. Η Α' Κλινική Δερματικών και Αφροδισίων Νοσημά¬ 
των έχει ως σκοπό: 


α) Την κάλυψη των διδακτικών και ερευνητικών ανα¬ 
γκών του Τμήματος Ιατρικής της Σχολής Επιστημών 
Υγείας, καθώς και των άλλων Σχολών και Τμημάτων 
του Αριστοτελείου Πανεπιστημίου Θεσσαλονίκης, σε 
προπτυχιακό και μεταπτυχιακό επίπεδο και σε θέματα 
που εμπίπτουν στα αντικείμενα δραστηριότητας της 
Κλινικής, όπως αυτά προσδιορίζονται στο άρθρο 1 της 
παρούσας απόφασης. 

β) Την εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή 
που ανήκει στα θέματα με τα οποία ασχολείται η Κλινική. 

γ) Την ειδίκευση ιατρών, νοσηλευτών καθώς και άλ¬ 
λων λειτουργών των κλάδων υγείας και τη συνεχή εκ¬ 
παίδευση και επιμόρφωση αυτών. 

δ) Την παροχή περίθαλψης και νοσηλείας σε ασθενείς 
με νοσήματα που εμπίπτουν στα γνωστικά αντικεί-μενα 
της Κλινικής. 

ε)Την εκτέλεση κλινικών, πειραματικών και ερευνητι¬ 
κών προγραμμάτων με σκοπό τη μελέτη της Δερματο¬ 
λογίας και Αφροδισιολογίας και την αναζήτηση νέων 
τεχνικών και θεραπευτικών μεθόδων. 

στ)Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ερευνητικά ιδρύματα της ημε¬ 
δαπής, ή της αλλοδαπής. 

ζ) Τη συνεργασία με ευρωπαϊκούς και διεθνείς οργανι¬ 
σμούς για την πραγματοποίηση ερευνών, εκπαιδευτικών 
προγραμμάτων και γενικών δραστηριοτήτων συναφών 
με τα επιστημονικά αντικείμενα της Κλινικής. 

η)Την οργάνωση σεμιναρίων, συμποσίων, συνεδρίων, δι¬ 
αλέξεων με σκοπό την ενημέρωση του ιατρικού και λοιπού 
προσωπικού της Κλινικής, των υπολοίπων Κλινικών του 
νοσοκομείου αλλά και άλλων νοσηλευτικών ιδρυμάτων. 

2. Το έργο της Κλινικής διακρίνεται σε εκπαιδευτικό, 
ερευνητικό και κλινικό. 

3. Το εκπαιδευτικό περιλαμβάνει: 

α) Τ ην εκπαίδευση των φοιτητών του Τ μήματος Ιατρι¬ 
κής και του Τμήματος Οδοντιατρικής της Σχολής Επι¬ 
στημών Υγείας, η οποία επιτελείται από το διδακτικό και 
ερευνητικό προσωπικό και είναι θεωρητική και πρακτική, 
σύμφωνα με το πρόγραμμα σπουδών. 

β) Τ ην εκπαίδευση ειδικευόμενων ιατρών για την από¬ 
κτηση της ειδικότητας της Δερματολογίας, ή την εξειδί- 
κευση σ' αυτήν, καθώς επίσης και των ειδικευόμενων 
ιατρών στην ειδικότητα της Γενικής Ιατρικής. Διακρίνεται 
σε πρακτική και θεωρητική. Η πρακτική αποσκοπεί στην 
απόκτηση πείρας στη διαγνωστική και θεραπευτική αγω¬ 
γή. Η θεωρητική εκπαίδευση περιλαμβάνει κλινικά και 
θεωρητικά μαθήματα, διαλέξεις από τους καθηγητές, 
υπηρετούντες λέκτορες και προσκεκλημένους ομιλη¬ 
τές, συζητήσεις, ενδιαφερουσών περιπτώσεων, κλινι- 
κοπαθολογικές συζητήσεις, βιβλιογραφική ενημέρωση, 
διδακτικές επισκέψεις από το διευθυντή της Κλινικής και 
τους υπηρετούντες λέκτορες και εκπαιδευτικά συνέδρια, 
στρογγυλές τράπεζες και σεμινάρια. 

γ)Την εκπαίδευση ιατρών ή άλλων επιστημόνων στα 
πλαίσια της εκπόνησης διδακτορικών διατριβών ή άλ¬ 
λων επιστημονικών εργασιών, μετά από απόφαση του 
Τμήματος Ιατρικής της Σχολής Επιστημών Υγείας. 

δ) Την εκπαίδευση ειδικευμένων ιατρών δερματολό- 
γων-αφροδισιολόγων και άλλων ειδικοτήτων στα πλαί¬ 
σια της συνεχιζόμενης ιατρικής εκπαίδευσης. 

ε) Την εκπαίδευση του νοσηλευτικού προσωπικού 
του Νοσοκομείου και άλλων Νοσοκομείων και των φοι¬ 
τητών νοσηλευτικών τμημάτων Α.Ε.Ι., σε συνεργασία με 
το νοσηλευτικό προσωπικό της Κλινικής και τις αντίστοι¬ 
χες νοσηλευτικές σχολές. 

4) Το ερευνητικό έργο περιλαμβάνει την εκτέλεση και 
δημοσίευση κλινικών και πειραματικών μελετών από 
τους καθηγητές και υπηρετούντες λέκτορες της οικείας 
Κλινικής, αυτοτελώς ή σε συνεργασία με άλλους καθη¬ 
γητές, υπηρετούντες λέκτορες ή ερευνητές, καθώς και 
πρωτότυπων διδακτορικών διατριβών. Αποτελεί πρω¬ 
ταρχικό μέλημα της Κλινικής, γίνεται με την επίβλεψη 
του διευθυντή και με σκοπό την αποτελεσματικότερη 
αντιμετώπιση των διάφορων νόσων της Δερματολογίας 
και Αφροδισιολογίας και των γνωστικών αντικειμένων 
της, και με τελικό στόχο τη βελτίωση της παρεχόμενης 
περίθαλψης στους ασθενείς. 

5) Το κλινικό έργο περιλαμβάνει την κλινική διάγνωση, 
την παρακλινική διερεύνηση,τη θεραπευτική αντιμετώ¬ 
πιση, κλινική και επεμβατική, και τη συνολική φροντίδα 
των ασθενών που νοσηλεύονται στην οικεία Κλινική και 
στις μονάδες της, ή παρακολουθούνται στο εξωτερικό 
ιατρείο. Οι καθηγητές, οι υπηρετούντες λέκτορες και οι 
λοιποί ιατροί της Κλινικής, συνοδευόμενοι από τους ειδι¬ 
κευόμενους ιατρούς και ομάδα φοιτητών επισκέπτονται 
τους ασθενείς για ενημέρωση, συμπλήρωση, αλλαγή ή 
διακοπή νοσηλείας, απόφαση εφαρμογής επεμβατικών 
ή λοιπών χειρουργικών μεθόδων, ή παραγγελία για ερ¬ 
γαστηριακές και λοιπές εξετάσεις. Στις επισκέψεις αυτές, 
στις οποίες παρίσταται και ο διευθυντής, συζητούνται 
διαγνωστικά και θεραπευτικά προβλήματα ενδιαφερου- 
σών περιπτώσεων. 

Άρθρο 4 

Προσωπικό 

Η Α’ Κλινική Δερματικών και Αφροδισίων Νοσημάτων 
στελεχώνεται από ιατρικό και λοιπό προσωπικό που υπη¬ 
ρετεί στοΤμήμα Ιατρικής της Σχολής Επιστημών Υγείας 
του Αριστοτελείου Πανεπιστημίου Θεσσαλονίκης και 
στο Νοσοκομείο, όπου λειτουργεί. 

Το ιατρικό προσωπικό αποτελείται από το Διευθυντή 
και καθηγητές και υπηρετούντες λέκτορες του Τμήμα¬ 
τος, που η επιστημονική τους ενασχόληση εμπίπτει στα 
διδακτικά, ερευνητικά και κλινικά ενδιαφέροντα της 
οικείας Κλινικής. Το προσωπικό αυτό συμπληρώνεται 
με ειδικευόμενους και ειδικευμένους ιατρούς του Ε.Σ.Υ. 
που τοποθετούνται σύμφωνα με τις ισχύουσες διατάξεις, 
καθώς και από συνεργαζόμενους με την Κλινική ιατρούς 
δερματολόγους-αφροδισιολόγους ή ιατρούς άλλων ει¬ 
δικοτήτων, σύμφωνα με τις αποφάσεις του Τμήματος 
Ιατρικής της Σχολής Επιστημών Υγείας. Το λοιπό προ¬ 
σωπικό περιλαμβάνει μέλη ΕιδικούΤεχνικού Εργαστηρι¬ 
ακού Προσωπικού (Ε.Τ.Ε.Π.) και μέλη του νοσηλευτικού 
προσωπικού, του οποίου το έργο καθορίζεται σύμφωνα 
με τις εκάστοτε ανάγκες της οικείας Κλινικής. 


Η τοποθέτηση στην Κλινική των Καθηγητών και υπηρε- 
τούντων Λεκτόρων και των μελών ΕΤΕΠ γίνεται με τη δια¬ 
δικασία των διατάξεων της πανεπιστημιακής νομοθεσίας, 
ενώ των υπολοίπων μελών με τις ισχύουσες διατάξεις. 

Άρθρο 5 

Διοίκηση-Αρμοδιότητες 

Η «Α' Κλινική Δερματικών και Αφροδισίων Νοσημά¬ 
των» διευθύνεται από μέλος ΔΕΠ τουΤομέα Παθολογίας 
τουΤμήματος Ιατρικήςτου Αριστοτελείου Πανεπιστημί¬ 
ου Θεσσαλονίκης, που εκλέγεται σύμφωνα με την κείμε¬ 
νη νομοθεσία. 

Ο διευθυντής ασκεί τις εξής αρμοδιότητες: κατάρτι¬ 
ση και υποβολή στη Συνέλευση τουΤμήματος Ιατρικής 
τηςΣχολής Επιστημών Υγείας και στη Γενική Συνέλευση 
τουΤομέα Παθολογίας του ετήσιου προγράμματος λει¬ 
τουργίας για τις διδακτικές και ερευνητικές δραστηρι¬ 
ότητες και μεριμνά για την εφαρμογή του, για την υλο¬ 
ποίηση των αποφάσεων των συλλογικών οργάνων του 
Νοσοκομείου στο οποίο λειτουργεί η Κλινική, για την 
παροχή νοσηλευτικού έργου, για τη στελέχωση και την 
οικονομική διαχείριση των εσόδων της Κλινικής, για την 
υποβολή του ετήσιου απολογισμού των δραστηριοτή¬ 
των, εισηγείται στη Γενική Συνέλευση του Τομέα Παθο¬ 
λογίας για τον ορισμό υπευθύνων στις ειδικές μονάδες, 
για αναλώσιμα υλικά και για τον κινητό εξοπλισμό και 
υπογράφει κάθε σχετικό έγγραφο. 

Οι υπεύθυνοι των μονάδων και εργαστηρίων ορίζο¬ 
νται από το διευθυντή της Κλινικής. Τα κριτήρια επιλο¬ 
γής των υπευθύνων των ειδικών μονάδων αφορούν την 
επιστημονική γνώση, τη μετεκπαίδευση, τη μακρόχρονη 
εμπειρία και τη δραστηριότητα τους στο αντικείμενο με 
το οποίο ασχολείται η οικεία μονάδα. 

Οι επιστημονικοί υπεύθυνοι μεριμνούν για την απρό¬ 
σκοπτη λειτουργία της μονάδας, στο πλαίσιο των αποφά¬ 
σεων του Διευθυντή, των αποφάσεων του οικείου Τομέα 
τουΤμήματος Ιατρικής της Σχολής Επιστημών Υγείας και 
των οδηγιών των οργάνων διοίκησης του νοσοκομείου, 
στο οποίο λειτουργεί η Κλινική. 

Ο διευθυντής μπορεί να καλεί τους υπευθύνους των 
μονάδων όταν συζητούνται θέματα της μονάδας τους και 
να αναθέτει συγκεκριμένες αρμοδιότητες σε αυτούς και 
να συγκροτεί επιτροπές για τη μελέτη ειδικών θεμάτων. 

Άρθρο 6 

Εγκατάσταση-Υλικοτεχνική Υποδομή 

Η Α' Κλινικής Δερματικών και Αφροδισίων Νοσημά¬ 
των είναι εγκατεστημένη και λειτουργεί στο Νοσοκομείο 
Αφροδισίων και Δερματικών Νοσημάτων Θεσσαλονί¬ 
κης σύμφωνα με τις διατάξεις της με αριθμό Α3β/4407/ 
5-3-1986 κοινής υπουργικής απόφασης (ΦΕΚ 142/τ.Β / 
2-4-1986). 

Άρθρο 7 

Κανόνες Λειτουργίας 

Ο Διευθυντής της Κλινικής έχει τις αρμοδιότητες που 
ορίζονται από το άρθρο 7 παρ.4 του ν. 1268/1982. Έχει 
την ευθύνη για την εν γένει λειτουργία αυτής μετά των 
Μονάδων-Τμημάτων και των Εργαστηρίων της, τη χρη¬ 
σιμοποίηση οργάνων και υλικών και την παραμονή των 
εργαζομένων στους χώρους που πραγματοποιούνται 

Κλινικές και Πειραματικές μελέτες. Ο Διευθυντής ενη¬ 
μερώνεται και εγκρίνει τη διενέργεια κάθε ερευνητικής 
εργασίας πριν από τη διεξαγωγή της και καθορίζει την 
προτεραιότητα χρήσης οργάνων και χώρων, όταν δεν 
υπάρχει σχετική απόφαση. 

Η χρησιμοποίηση ειδικών οργάνων επιτρέπεται στο 
προσωπικό της Κλινικής ή σε ερευνητές που έχουν ει¬ 
δική επί των οργάνων αυτών εκπαίδευση. Κινητά όργα¬ 
να και σκεύη, τα οποία παραδίδονται για τη διεξαγωγή 
ερευνητικής εργασίας επιστρέφονται μετά τη χρησιμο¬ 
ποίηση τους, στην κατάσταση που έχουν παραδοθεί. Στο 
εργαστήριο τηρούνται κανόνες ασφαλείας και υγιεινής 
σύμφωνα με τα προβλεπόμενα στις κείμενες διατάξεις. 

Με εισήγηση του Διευθυντή στα αρμόδια όργανα της 
Σχολής είναι δυνατή η απασχόληση διακεκριμένων επι¬ 
στημόνων σε τομείς σχετικούς με τις διδακτικές, ερευ¬ 
νητικές και νοσηλευτικές δραστηριότητες της Κλινικής, 
σύμφωνα με την κείμενη νομοθεσία. 

Άρθρο 8 

Πόροι - Έσοδα 

Η Κλινική λειτουργεί αποκλειστικά με ίδιους πόρους, 
οι οποίοι θα προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογαρια¬ 
σμό τρίτων. 

β.Τη διάθεση ερευνητικών και εν γένει επιστημονικών 
προϊόντων. 

γ. Τις πιστώσεις που διατίθενται από του Τμήματος 
Ιατρικής της Σχολής Επιστημών Υγείας του Αριστοτε- 
λείου Πανεπιστημίου Θεσσαλονίκης με τη διαδικασία 
του άρθρου 4 παρ. 1 ε του ν.2083/1992 (Α' 159). 

δ. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

ε.Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο εφόσον δεν τίθενται 
όροι που αντιβαίνουν στους σκοπούς της οικείας Κλινικής 
και του Αριστοτελείου Πανεπιστημίου Θεσσαλονίκης. 

στ. Τα έσοδα από την παραχώρηση πνευματικών δι¬ 
καιωμάτων ή διπλωμάτων ευρεσιτεχνίας, προϊόντων που 
ανήκουν ή παρήχθησαν στην κλινική. 

Άρθρο 9 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 


• Βαθμολόγιο φοιτητών. 

• Βιβλίο πρωτοκόλλου εισερχομένων και εξερχόμενων 
εγγράφων. 

• Βιβλίο περιουσιακών στοιχείων (κτηματολόγιο). 

• Φάκελος οικονομικών στοιχείων κάθε έτους. 

Κατάλογος επιστημονικών βιβλίων και περιοδικών. 

• Βιβλίο μεταβολών προσωπικού. 

• Αρχείο ερευνητικών προγραμμάτων και ερευνητικών 
δεδομένων. 

Με απόφαση του Διευθυντή μπορεί να τηρείται και 
κάθε άλλο βιβλίο, στοιχείο και αρχείο που προβλέπεται 
από την ισχύουσα νομοθεσία ή κρίνεται απαραίτητο για 
το Εργαστήριο. 

Άρθρο 10 
Τίτλος - Σφραγίδα 

1. Ο τίτλος της Κλινικής είναι: «Α' ΚΛΙΝΙΚΗ ΔΕΡΜΑΤΙ¬ 
ΚΩΝ ΚΑΙ ΑΦΡΟΔΙΣΙΩΝ ΝΟΣΗΜΑΤΩΝ ΤΟΥ ΤΜΗΜΑΤΟΣ 
ΙΑΤΡΙΚΗΣΤΗΣ ΣΧΟΛΗΣ ΕΠΙΣΤΗΜΩΝ ΥΓΕΙΑΣ ΤΟΥ ΑΡΙΣΤΟ- 
ΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ», ο οποίος 
αναγράφεται σε κάθε έντυπό της. Αυτός ο τίτλος, καθώς 
και τα στοιχεία του Διευθυντή της Κλινικής, αναγράφο¬ 
νται στους χώρους του Νοσοκομείου όπου είναι εγκα¬ 
τεστημένη και δραστηριοποιείται η Κλινική. 

2. Η Κλινική χρησιμοποιεί για την αλληλογραφία της 
στρογγυλή σφραγίδα που αναγράφει στον εξωτερικό 
κύκλο: Α' ΚΛΙΝΙΚΗ ΔΕΡΜΑΤΙΚΩΝ ΚΑΙ ΑΦΡΟΔΙΣΙΩΝ ΝΟ¬ 
ΣΗΜΑΤΩΝ και στον εσωτερικό κύκλο: ΑΡΙΣΤΟΤΕΛΕΙΟ 
ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ, ή και Ν.Α.Δ.Ν.Θ. (Νο¬ 
σοκομείο Αφροδισίων και Δερματικών Νοσημάτων Θεσ¬ 
σαλονίκης). 

3. Ανάλογη σφραγίδα, με τα στοιχεία στην αγγλική 
γλώσσα, χρησιμοποιεί η Κλινική για τη ξενόγλωσση αλ¬ 
ληλογραφία και τα έγγραφά της. 

Άρθρο 11 
Έναρξη ισχύος 

Η ισχύςτης παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Ιουνίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























